ועדת הכלכלה, כנסת 18, פרוטוקול מספר 568, 2011-07-04 14:15

כרמל שאמה-הכהן: צהרים טובים.

כרמל שאמה-הכהן: אנחנו פותחים ישיבה רביעית היום של ועדת הכלכלה.

כרמל שאמה-הכהן: על סדר היום: הצעת חוק לתיקון פקודת ביטוח רכב מנועי (מרכיב ההעמסה בתעריף הביטוח), התש"ע-2010, של חברי הכנסת פאינה קירשנבאום, כרמל שאמה, איתן כבל, יואל חסון, אמנון כהן, יוליה שמאלוב-ברוקביץ, מירי רגב, רוברט טיבייב, אריה ביבי, רוברט אילטוב, משה-מוץ מטלון, אנסטסיה מיכאלי, דוד רותם, זבולון אורלב, יעקב אדרי, חיים אמסלם, זאב בילסקי, חמד עמאר, אלכס מילר, שלמה מולה, ליה שמטוב, אלי אפללו, חיים אקוניס, נחמן שי, ציון פיניאן, חנא סויד, דב חנין, משה גפני וחיים כץ.

לאה ורון: מה שנקרא: הכנסת אמרה את דברה.

כרמל שאמה-הכהן: ההצעה אושרה בקריאה מקדמית, טרומית, ב-16 ליוני 2010.

כרמל שאמה-הכהן: אנחנו בישיבה בהכנה לקריאה ראשונה.

כרמל שאמה-הכהן: הצעת החוק הזאת נולדה לאחר ייקור תעריפי ביטוח החובה לרוכבי הדו-גלגלי לפני יותר משנה.

כרמל שאמה-הכהן: יש כאן ניסיון להחזיר המצב לקדמותו ולהפוך את התעריפים לשפויים יותר.

כרמל שאמה-הכהן: היתה התנגדות נחרצת של האוצר.

כרמל שאמה-הכהן: נוהלו עשרות אם לא מאות שיחות עם משרד האוצר על דרגיו השונים, החל מהשר דרך היועץ הכלכלי, דרך ראש אגף שוק ההון, אנשי אגף שוק ההון, אנשי מטה שר האוצר, על ידי מספר חברי כנסת, על ידי אנשים המייצגים את המגזר הדו-גלגלי.

כרמל שאמה-הכהן: בסוף שבוע שעבר נתבשרתי שיש הסכמה להתקדם לקריאה ראשונה.

כרמל שאמה-הכהן: אני אומר את הדברים כי יש כל מיני התפתחויות מאז.

כרמל שאמה-הכהן: הופיע בפני ראש המטה של שר האוצר ושאלתי אותו: לקבוע דיון?

כרמל שאמה-הכהן: הוא אמר לי: כן, תן לי רק הזדמנות לקפוץ מהרכבת עד יום ראשון.

כרמל שאמה-הכהן: עבר יום ראשון, וביום ראשון הוא לא קפץ משום רכבת, לא מרכבת שאני מכיר...

מירי רגב: יש רפורמה, אולי הוא לא מצא את הרכבת.

כרמל שאמה-הכהן: חשוב לציין למה יש בעייתיות בענין: בוועדת שרים זה עבר בתמיכת ממשלה לקריאה טרומית עם הקמת ועדת שרים מיוחדת, שתציג ותייעץ לוועדת השרים לחקיקה לגבי המשך הדרך.

כרמל שאמה-הכהן: היוזמת הראשונה של החוק, חברת הכנסת פאינה קירשנבאום, ביקשה להבין בעצמה איזה הבנות יש ואיך.

כרמל שאמה-הכהן: היתה הידברות ביני לבינה ביום חמישי, ויו"ר הקואליציה זאב אלקין לבינה ואחרים לבינה, והגענו לפני חצי שעה להסכמה אחרונה, לפני 45 דקות, שעולים לדיון ועוברים לקריאה ראשונה בצורה כזאת או אחרת.

כרמל שאמה-הכהן: היא העבירה לי פתק, היא לא כאן, היא ביקשה ממני לבטל את הדיון.

כרמל שאמה-הכהן: אני מחכה לה שהיא תגיע כי היא אמרה שהיא בישיבת סיעה והיא תגיע, ואז נבחן את הצעתה לביטול הדיון.

כרמל שאמה-הכהן: עד שהיא לא תגיע, הדיון מתקיים - -

מירי רגב: למה היא ביקשה לדחות את הדיון?

כרמל שאמה-הכהן: היא טוענת שהיא כפופה להסכמות.

כרמל שאמה-הכהן: אני מבין שבמשרדים שונים, עוד מעט נשמע את העמדות, יש פתאום עמדות שונות.

כרמל שאמה-הכהן: אני דיברתי עם אדם אחד ואני הצגתי את זה פה, לפרוטוקול, ראש המטה של שר האוצר, שמבחינתי זה כמו ששר האוצר מדבר אתי.

כרמל שאמה-הכהן: אמרתי לו שזה מוסכם, הוא אמר לי שאני יכול לקבוע דיון.

כרמל שאמה-הכהן: יש הסכמות אבל תן לי אופציה לעשות אקזיט - -

מירי רגב: יש כאן נציג של האוצר.

מירי רגב: האם הוא יכול - -

כרמל שאמה-הכהן: כן, אני יודע.

כרמל שאמה-הכהן: אני רוצה להביא את זה מהזווית שלי, כיושב ראש ועדה, שלא רוצה להתנגח עם האוצר אבל יש גבול לכל תעלול מבחינת סדרי היום של הוועדה.

כרמל שאמה-הכהן: מדובר בהכנה לקריאה ראשונה, וכל היום היתה דינאמיקה שמאוד לא ברורה לי.

כרמל שאמה-הכהן: אני מבין שהממשלה איבדה את הידיים ואת הרגליים ולא יודעת מי הראש ומי הזנב - -

זאב בילסקי: כשאני אומר לך את זה כל הזמן, אתה אומר לי "לא", "לא"...

כרמל שאמה-הכהן: למה אתה צריך להגיד את זה?

כרמל שאמה-הכהן: אני אומר את זה.

כרמל שאמה-הכהן: איפה שצריך, אני אומר את זה.

יוליה שמאלוב-ברקוביץ: כרמל, הם פשוט כולם עסוקים במסיבת עיתונאים ולכן הדו-גלגלי יכולים לחכות.

כרמל שאמה-הכהן: איזו מסיבת עיתונאים יש?

יוליה שמאלוב-ברקוביץ: ראש הממשלה שלך מגיש - -

כרמל שאמה-הכהן: התפטרות?

יוליה שמאלוב-ברקוביץ: נדמה לי שזה לגבי חוק הוד"לים.

יוליה שמאלוב-ברקוביץ: אני יודעת שיש מסיבת עיתונאים ולכן, האופנוענים והרכב הדו-גלגלי יכולים לחכות.

יוליה שמאלוב-ברקוביץ: סך הכל אנשים עשירים, סטודנטים עם הרבה כסף.

יוליה שמאלוב-ברקוביץ: ..

כרמל שאמה-הכהן: הצעת החוק קובעת שיעור של סבסוד צולב בין ענף הרכבים הפרטיים לענף הדו-גלגלי.

כרמל שאמה-הכהן: אנחנו לא צריכים לחזור על היתרונות שבענף הדו-גלגלי ומכירים גם את הסיכונים שבענף הדו-גלגלי.

כרמל שאמה-הכהן: אנחנו חיים בעולם שהוא עולם קטן.

כרמל שאמה-הכהן: כולנו מסתובבים בעולם, רואים אופנועים נאים, בחורים צעירים, בחורות צעירות, זה כלי תחבורה זול וזמין עם הסיכונים שכרוכים בו.

כרמל שאמה-הכהן: מה עוד, שהמדינה שמעלה ביטוח חובה ולא יודעת לאכוף את זה, היא גם נמצאת בבעיה מעבר לזה שהיא גורמת עוול לרוכבים ולכן, אנחנו מקדמים את הצעת החוק הזאת.

כרמל שאמה-הכהן: אנחנו כמובן כפופים בקריאה שנייה ושלישית להבנות שהיו.

כרמל שאמה-הכהן: האור הירוק שניתן לנו מהאוצר במסגרת ההבנות, אנחנו לא תמיד כפופים להבנות ובמקרה הזה, בחרנו ללכת במסלול של הבנות.

יוליה שמאלוב-ברקוביץ: שמה היו?

כרמל שאמה-הכהן: לקדם את הצעת החוק בקריאה ראשונה ואחרי זה, לשוב ולדון לגבי הכנה לקריאה שנייה ושלישית.

יוליה שמאלוב-ברקוביץ: אבל זה יהיה בכנסת הזאת, השנייה ושלישית ...

כרמל שאמה-הכהן: אני מקווה שעוד בקדנציה שלי.

כרמל שאמה-הכהן: האוצר, בבקשה, הבמה שלכם.

לי דגן: צהרים טובים לכולם.

לי דגן: אני רוצה להמשיך את הפירוט שנתן היו"ר לגבי ההתנהלות לגבי הצעת החוק הזאת.

כרמל שאמה-הכהן: אין לי שום תלונה אליכם, אני אף פעם לא הייתי במגע אתכם בענין הזה.

כרמל שאמה-הכהן: ..

לי דגן: לא התכוונתי לביקורת, אני מתכוונת לעובדות כרגע.

לי דגן: באמת, כמו שאמר כבוד היושב ראש, היה דיון בוועדת שרים שהחליטה למנות תת-ועדה לדיון בנושא.

לי דגן: תת הוועדה, ואני אצטט את הפרוטוקול שלה מיום ה-22.8.2010: "שר המשפטים מסכם ומציין כי בכוונתו להחזיר את הצעת החוק לדיון בוועדת השרים לענייני חקיקה, וכי ימליץ לקבל את עמדת המשרדים הנוגעים לנושא והמתנגדים להצעת החוק.

לי דגן: "

כרמל שאמה-הכהן: מי המשרדים וממתי ההחלטה הזאת?

לי דגן: כמו שאמרתי, ההחלטה הזאת מה-22.8.2010.

כרמל שאמה-הכהן: הוא עשה את זה מאז?

לי דגן: זו היתה ההמלצה שלו.

כרמל שאמה-הכהן: הוא גם יו"ר ועדת שרים לחקיקה, עד כמה שאני זוכר.

כרמל שאמה-הכהן: במקרה הוא גם יו"ר ועדת המשנה ויו"ר ועדת שנים לחקיקה.

כרמל שאמה-הכהן: כלומר, לא יכול להיות שום טלפון שבור בין השניים האלה, הם מדברים באופן רציף.

כרמל שאמה-הכהן: הוא החזיר את זה מאז לוועדה?

לי דגן: ככל הידוע לי לא אבל זו היתה ההמלצה שלו בנושא.

לי דגן: המשרדים שהשתתפו בישיבה זה משרד המשפטים, האוצר, התיירות, המשרד להגנת הסביבה, משרד התחבורה וגם הרשות הלאומית לבטיחות בדרכים.

כרמל שאמה-הכהן: אז רשמתי לי: משפטים, אוצר, תיירות והגנת הסביבה.

כרמל שאמה-הכהן: נציגי המשרדים האלה נמצאים פה?

כרמל שאמה-הכהן: נציגת הגנת הסביבה, אתם מתנגדים לחוק?

רעות רבי: לא.

הילה דוידוביץ: משפטים מתנגדים.

כרמל שאמה-הכהן: אני רושם אחד אחד.

כרמל שאמה-הכהן: תיירות יש כאן?

כרמל שאמה-הכהן: לא הגיע.

כרמל שאמה-הכהן: תחבורה?

דפנה עין דור: לא מתנגדים.

כרמל שאמה-הכהן: יש רוב במשרדים שלא מתנגד.

כרמל שאמה-הכהן: הלאה.

לי דגן: זה לפרוטוקול, להשלמת התהליך לגבי הצעת החוק הזאת.

לי דגן: ברשותכם, רציתי להציג את אותה מצגת שהצגנו באותו דיון אשר שכנעה את אותם שרים ונציגיהם שנכחות בדיון להתנגד להצעת החוק.

לי דגן: זה יהיה קצר, ואחרי זה אשלים עוד כמה דברים ואתייחס - -

כרמל שאמה-הכהן: כמה שתרצי תוכלי לדבר ובלבד שנגיע לעשרה לארבע.

לי דגן: כמה דברים לגבי הסיכון ברכיבה על אופנוע: המספרים מדברים בעד עצמם.

לי דגן: ..

כרמל שאמה-הכהן: נכנסה חברת הכנסת קירשנבאום.

כרמל שאמה-הכהן: את רוצה שנחזור, כי יש פה בקשה מקדמית לבטל את הדיון.

כרמל שאמה-הכהן: את רוצה רשות דיבור כי אולי את לא צריכה להציג מצגת.

פניה קירשנבאום: קודם כל, בתור אחת שמובילה את החוק, הייתי מצפה שהוועדה תקבע מועד שנוח לי ולא בעוכרי.

פניה קירשנבאום: ישיבת הסיעה שלנו ב-2:00, וגם כך עזבתי את הישיבה לפני שהסתיימה אז לפחות הייתם מחכים עד שאגיע.

פניה קירשנבאום: מכיוון שהתחלתם, אז התחלתם.

כרמל שאמה-הכהן: קבענו ב-2:30.

פניה קירשנבאום: אני יצאתי מפה ב-2:10 והסיעה ישבה וחיכתה עד שאגיע בתור מזכ"לית המפלגה.

פניה קירשנבאום: אז גם חיכו לי, איחרתי לישיבת סיעה - -

כרמל שאמה-הכהן: אין ישיבות סיעה בלעדיך?

פניה קירשנבאום: אם אני בחו"ל אז יש, אם אני לא, אז אין.

פניה קירשנבאום: אגיד לכם מה אני חושבת: קודם אני אדבר על החוק ואחר כך על התהליך ואחר כך אגיד את המסקנות שלי ונחליט מה אנחנו עושים.

פניה קירשנבאום: אני חושבת שהנושא של ההעמסה על האופנועים לא צודק אחרת לא הייתי מובילה את החוק הזה.

פניה קירשנבאום: אני חושבת שהאופנועים מקלים על העומס על הכבישים, ועל לזה יש לנו חילוקי דעות עם לי דגן אבל כשהמדינה הפריטה את ביטוח החובה והובטח שזה לא ירד מ-8% ובהתחלה דובר על 16%, וחברות הביטוח שירוויחו, ועיני לא צרה באף אחד.

פניה קירשנבאום: הם מרוויחים מיליארד שקל על ביטוחי החובה, אז לא היה צריך לאיים על אף אחד שכל אחד מאתנו בביטוח פרטי יישא בעוד 100 שקל עלות של הביטוח של האופנועים, כי בהחלט ניתן היה לספוג את עלות ההעמסה הזאת של האופנועים.

פניה קירשנבאום: עד לפה הביטוח.

פניה קירשנבאום: אני כבר לא אחזור על כך שרוב האופנועים זה הסטודנטים או אלה שלא יכולים להרשות לעצמם רכבים.

פניה קירשנבאום: הניידות בתל אביב או במרכזי ערים אחרות היא קשה במיוחד ואני יודעת, שזאת הדרך שאנשים מנסים להניע את עצמם ממקום למקום.

פניה קירשנבאום: עכשיו, עוד עם הרפורמה של האוטובוסים, מזל למי שיש אופנוע.

פניה קירשנבאום: לנושא של כל התהליך: אני התחייבתי בפני הממשלה, שכשהחוק הזה הועלה לטרומית, שהוא יעבור בהסכמה.

פניה קירשנבאום: פה זה הענין של הליכוד כי בתוך הליכוד, עם משרדי הליכוד נעשה איזה סיכום ולכן החוק עלה היום, כאשר בבוקר שלפני החוק, כל משרדי הממשלה נסוגו מהסיכום.

כרמל שאמה-הכהן: לא היית בדיון, אגיד לך מה אמרו לפרוטוקול: משרד התחבורה לא מתנגד והמשרד להגנת הסביבה לא מתנגד.

פניה קירשנבאום: ומה עם המשרד העיקרי, משרד האוצר?

פניה קירשנבאום: הוא לא בישראל ביתנו עדין.

כרמל שאמה-הכהן: אגיד לך מה נאמר לי מהאוצר: בסוף שבוע שעבר, ביום רביעי, אמר לי האוצר: תקבע את הדיון, זה היה על דעתו, תן לנו אפשרות עד יום ראשון לברוח מהסיכום.

כרמל שאמה-הכהן: יום ראשון עבר והם לא ברחו.

פניה קירשנבאום: אני מציעה לכל מי שנמצא וכל מי שדן, וזה הסיכום שכרגע הגענו עם האוצר, ואם זה מקובל, נחתום שזה הדבר האחרון ואם זה לא מקובל, אנחנו נסגור את הדיון וננסה להגיע אתם לסיכום אחר.

פניה קירשנבאום: הסיכום עכשיו, שאני באה ממנו בדרך מהסיעה לפה, ואני לא רוצה לנקוב בשמות כל המשרדים אבל בראש, כמובן, עם האוצר, אנחנו נסכם שההעמסה תהיה 6% וזה הדבר האחרון ולא יהיו ירידות לפני קריאה שנייה ושלישית, וזה הדבר האחרון שיהיה.

פניה קירשנבאום: אם מקובל עליכם, אני מוכנה לתמוך בכם עד הסוף, ובחוק הזה.

פניה קירשנבאום: אני מבינה עד כמה זה חשוב.

פניה קירשנבאום: אני מוכנה להגיד: בואו נעצור את הדיון ונלך ונמשיך את המשא ומתן.

פניה קירשנבאום: אני אלך לפי מה שאתם ממליצים.

פניה קירשנבאום: אם אתם אומרים שאנחנו יכולים להסתפק בזה, ושתהיה פה תמיכה של כל המשרדים, אנחנו נמשיך את הדיון ונשמע את כל מי שרוצה להגיד מה שהוא רוצה על החוק הזה.

מירי רגב: את יכולה להסביר מה ההבדל בין ה-6% לבין מה שמראש התכוונו?

פניה קירשנבאום: היום אני לא יכולה להגיד כי - -

כרמל שאמה-הכהן: רגע, כמה שיעור ההעמסה היום?

פניה קירשנבאום: היום התחלנו העמסה ב-4.25 והיום ההעמסה היא 3.75.

פניה קירשנבאום: זאת אומרת, בכל מקרה 6% לעולם לא היה, גם כשדיברו על 8%.

פניה קירשנבאום: לכן, אם אתם שואלים אותי כמה ההעמסה היום, אני לא יודעת כי אף פעם לא עמדנו במציאות הזאת.

פניה קירשנבאום: גם כשדיברו על 8%, אחרי שהתפרשו מ-16%, ההעמסה התחילה ב-4.25.

פניה קירשנבאום: בזמן האחרון, בגלל ההתנהלות זה ירד ל-3.75 מה שהקפיץ להם את הביטוח.

פניה קירשנבאום: אז להגיד כמה זה 6% אני לא יודעת.

פניה קירשנבאום: אני רק יודעת שזה בטח יהיה יותר זול ממה שהיום, ומשמעותית.

כרמל שאמה-הכהן: לי, מה המשמעות של 6%?

פניה קירשנבאום: 180 מיליון, אם אני לא טועה.

לי דגן: ברשותך, - - - בעיניי ההצעה הזאת לא מספיק טובה, היא בעייתית.

לי דגן: הצעת החוק, אנחנו לא יכולים לתמוך בה, גם ב-6%.

כרמל שאמה-הכהן: פאינה, את פספסת מה שהיא אמרה.

כרמל שאמה-הכהן: היא גם נגד 6%.

פניה קירשנבאום: היא יכולה להתנגד.

פניה קירשנבאום: לי יש הבטחה שאם אנחנו נחתום בפרוטוקול שזה מקובל על כולם וזה 6%, יהי הדבר האחרון ועליו לא ינוהל יותר משא ומתן.

לי דגן: ברשותכם, אני אשמח להתייחס.

מירי רגב: שנייה, זאת התייחסות שהיא לא רלוונטית כרגע.

מירי רגב: כבוד היושב ראש, הרי את כל הדיונים, עשית עשרות דיונים.

מירי רגב: אנחנו נמצאים כרגע במצב הסופי, האם אנחנו הולכים על זה.

מירי רגב: פאינה אמרה כאן משהו שהוא משמעותי ואנחנו צריכים להבין ולשמוע את מה שהיא אמרה.

מירי רגב: היא אמרה שיש לנו שתי ברירות פה: לעצור את הדיון אם אין הסכמות, ולחזור לשולחן המשא ומתן, שבעצם הבעיה העיקרית במשא ומתן זה האוצר.

מירי רגב: האופציה השנייה זה להגיד: חברים, אנחנו מוכנים ל-6% ובזה נגמרו כל הדרישות שלנו.

מירי רגב: אנחנו בזה מאשרים - -

פניה קירשנבאום: כל המשא ומתן הוא על אחוז ההעמסה.

מירי רגב: לכן אני אומרת שכל המצגות זה בסדר, אנחנו כולנו יודעים על מה מדובר.

מירי רגב: חייבים להגיע כרגע לשפיץ.

כרמל שאמה-הכהן: בסדר.

כרמל שאמה-הכהן: קדימה.

לי דגן: ברשותכם, למרות שאני חושבת שהדיון, לפחות מהמקום שבו אני יושבת ומהפוזיציה שבה אני יושבת צריך להיות ענייני ומקצועי ולכן, אני אנסה כן להביע את העמדה שלנו ולהראות את המספרים שאתם מדברים עליהם.

לי דגן: אז התחלתי קודם להציג את המצגת, חברת הכנסת קירשנבאום, שהצגנו באותה תת-ועדה, שבעצם הביאה את כל השרים שנכחו בוועדה להתנגד להצעת החוק.

לי דגן: יכול להיות שכשתראו את הדברים האלה ותבינו את המספרים והמשמעויות, אתם תצליחו גם לחשוב אחרת.

אלי בלאו: סליחה, במצגת שלך יש גם את המוטיב של אשמה או שאתם - -

יוליה שמאלוב-ברקוביץ: זה בדיוק מה שרציתי לשאול: מי אשם?

לי דגן: אני אתייחס לדבר הזה.

לי דגן: אז זה הסיכון ברכיבה על אופנוע, הוא גבוה אצל אופנועים בתאונות דרכים פי 2.5 מחלקם במצבת הרכב, ופי 4 מחלקם ב - - השנתית.

לי דגן: הסיכון להיהרג באמצעות רכיבה על אופנוע גבוהה פי 14 מאשר רכב פרטי ולהיפצע קשה פי 16 מרכב פרטי, והסיכוי להזדקק לשיקום גבוה פי 27 מרכב פרטי.

לי דגן: אפשר לראות מהנתונים האלה שכל אופנוען יעשה תאונה פעם ב-5 שנים בממוצע.

לי דגן: יש כאלה שעושים כל שנה ויש כאלה שלא עושים אף פעם, לשמחתם ולשמחתנו אבל בממוצע, כל אופנוען מעורב בתאונת דרכים פעם ב-5 שנים.

יוליה שמאלוב-ברקוביץ: מה זה תאונה?

לי דגן: תאונת דרכים שמביאה לתביעת ביטוח.

יוליה שמאלוב-ברקוביץ: זאת אומרת, אם אני עכשיו יצאתי מהחניה ומישהו פגע לי במראה ברכב, אני גם יכולה להיות - -

לי דגן: אם לא תבעת את הביטוח ברכב חובה, זה לא נספר בנתונים האלה.

פניה קירשנבאום: הנתונים האלה סטטיסטיים או הערכתיים?

לי דגן: הנתונים האלה מבוססים על בסיס מאגר - -

פניה קירשנבאום: מאיזה שנה?

לי דגן: זה כלל-שנתי.

פניה קירשנבאום: מה זה כלל-שנתי?

פניה קירשנבאום: הרי הסטטיסטיקה מתבססת על נקודת זמן מסוימת.

לי דגן: זה נתונים של עד2009.

לי דגן: המצב לא השתפר, לצערנו.

לי דגן: ב-2010 הוא היה הרבה יותר גרוע.

פניה קירשנבאום: זה באמת רעיון טוב, צריך באמת להפריש גם כסף לרשות למלחמה בתאונות דרכים - -

יוליה שמאלוב-ברקוביץ: פאינה, אני לא רוצה לחמם את האווירה אבל הם פשוט עובדים עליך.

יוליה שמאלוב-ברקוביץ: הם יושבים אתך עם הסכמות ומביאים את השטויות שדיברו עליהם לפני שנה.

יוליה שמאלוב-ברקוביץ: בפעם הבאה, אם אתם רוצים להיות כל כך רציניים, אתם צריכים להביא השוואה של מה זה רכב שמעורב פעם בשנה.

יוליה שמאלוב-ברקוביץ: אני בטוחה שרכבים מעורבים בדיוק באותה צורה.

לי דגן: הבאנו פה השוואה, דווקא חשבנו על זה.

יוליה שמאלוב-ברקוביץ: חוץ מזה, אני לא מבינה למה זה רלוונטי.

יוליה שמאלוב-ברקוביץ: אתם כל הזמן באים עם הדבר הזה, אני לא מבינה למה זה רלוונטי כל כך.

עמית ברגמן: אני יכול להצטרף ולהגיד משהו?

עמית ברגמן: לי זה פשוט משעמם ולא רלוונטי.

עמית ברגמן: תעשי השוואה עולמית, תראי כמה פצועים והרוגים יש בעולם - -

כרמל שאמה-הכהן: סליחה אדוני, יושבת כאן נציגה בכירה של האוצר, אתה לא תפריע לה לדבר, תן לה להשלים את דבריה.

כרמל שאמה-הכהן: בבקשה.

לי דגן: אז ברשותכם, אני גם אציין שהסתברות לתאונת דרכים ברכב פרטי זה 4%, זאת אומרת 1 ל-25 שנה.

לי דגן: אנחנו רוצים לדבר על המספרים ובעצם על הצעת החוק - -

יוליה שמאלוב-ברקוביץ: סליחה, תחזרי על המשפט שאמרת קודם, שמה?

לי דגן: אני אומרת שההסתברות להיות מעורבים בתאונת דרכים שמביאה אדם לתבוע את חברות הביטוח ברכב חובה, ברכב פרטי, זה 4% שזה אומר 1 ל-25 שנה.

פניה קירשנבאום: היא מתכוונת, ביטוח חובה נזקי גוף.

לי דגן: 4% זה אומר 1 ל-25 שנה, זה המשמעות אם מתרגמים את זה.

לי דגן: קצת לסבר את האוזן של המשמעויות של הצעת החוק: נזקי התאונות באופנועים ב-2010, מי מימן אותם בעצם?

לי דגן: יש את צו החצייה, שכפי שרוב האנשים שיושבים באולם הזה יודעים שזה אותו צו שמחייב את המבטח שמי שהוא לא האופנוע בתאונת דרכים מעורבת, לשלם חלק נכבד מעלות התביעה של האופנוען, שזה עד לפני שנתיים היה 50% ומלפני שנתיים זה 75%.

לי דגן: זה מהווה 20% מסך נזקי תאונות האופנועים.

לי דגן: מסך התשלום עבור התאונות של האופנועים.

לי דגן: 46% משולמים על ידי האופנועים בעצמם והתוצאה היא שיש איזה גירעון שנתי לפול מדי שנה, שהוא בשנת 2010 היה משהו כמו 34%, שהמשמעות שלו שכל אדם, כל נהג מסבסד ב-75 שקלים, באמצעות הביטוח שלו, את רוכבי האופנועים האחרים.

פניה קירשנבאום: חברות הביטוח הסכימו לשאת את העלות הזאת והם יודעים, וזה לא נופל על הכתפיים של המבוטחים.

לי דגן: חברת הכנסת קירשנבאום, לא אני ואני בטוחה שגם לא את חושדות שחברות הביטוח סופגות את זה על עצמן.

לי דגן: אף מנכ"ל לא יפסיד את משכורתו בשביל לממן את הסבסוד הזה של האופנועים.

לי דגן: בסופו של דבר, וגם לפי הצעת החוק שלך, שעושה את אותו דבר, הסבסוד הזה מגולגל על שאר האזרחים - -

פניה קירשנבאום: יש לי הצעה מצוינת: להלאים בחזרה ביטוח החובה ולהכניס למדינה מיליארד שקל.

פניה קירשנבאום: מתוך המיליארד שקל להפריש 100 מיליון שקל לביטוח אופנועים ולהישאר ברווח של 800 מיליון שקל, ואני ארשה לכולם להציע לאן להשקיע את הכסף הזה.

לי דגן: ביטוח חובה עד לפני 10 שנים היה ביטוח אצל "אבנר".

לי דגן: אנחנו כולנו יודעים מה קרה לביטוח הזה.

לי דגן: כלי רכב פרטיים שהיו 40% פחות על הביטוחים האלה כשהוא היה "חצי מולאם".

לי דגן: אני לא חושבת שאנחנו רוצים לחזור לשם, לפחות זו עמדתי - -

אלי בלאו: אבל זה מוצר בפיקוח, סליחה.

אלי בלאו: זה קצת יותר חזק מאשר קוטג'.

אלי בלאו: ביטוח חובה, ואת הרגולטור, ואת נרדמת בשמירה.

אלי בלאו: אל תגידי לחברות הביטוח, זה תפקיד שלך כמו שבמשרד התקשורת - -

כרמל שאמה-הכהן: תודה.

יוליה שמאלוב-ברקוביץ: אני רוצה לשאול: זאת אומרת, זו פעם ראשונה, ואגב, תמיד שזה קשור לאופנועים, אני שומעת שהאוצר נורא דואג לציבור במדינת ישראל.

יוליה שמאלוב-ברקוביץ: פתאום לא כל כך בא לכם, במידה וזה נכון למרות שאני מסכימה למה שאמרה חברת הכנסת קירשנבאום, שבמידה וזה נכון, אתם פשוט נורא מודאגים שכל אזרח נהג ישלם 75 שקל לסבסד את הדו-גלגלי, ואתם פשוט לא יכולים לחיות עם זה, קשה לכם.

יוליה שמאלוב-ברקוביץ: רק רציתי להיות בטוחה.

יוליה שמאלוב-ברקוביץ: ... ומה עם זה שמשלמים לבריאות, אלה שיש להם כסף יותר בשביל אלה שלא משלמים?

יוליה שמאלוב-ברקוביץ: מדובר פה על סטודנטים, מדובר פה על צעירים, מדובר פה על פחות זיהום אוויר.

יוליה שמאלוב-ברקוביץ: מדובר פה על הרבה מאוד דברים.

יוליה שמאלוב-ברקוביץ: ניידות.

יוליה שמאלוב-ברקוביץ: יכול להיות שאזרחים יסכימו לשלם, אם את צודקת, את ה-75 שקלים האלה.

לי דגן: שני דברים בהקשר הזה: קודם כל, לגבי מדיניות הממשלה, ואנחנו קראנו וגם דיברנו על זה בפורום הזה וגם בפורומים יותר קטנים ויותר גדולים: למדינה אין מדיניות חד-ערכית או חד-משמעית או כל מדיניות לגבי שימוש ברכב דו-גלגלי.

לי דגן: כולנו מכירים או יכולים לשער מה התועלות החברתיות שיכולות לצמוח מעידוד בשימוש ברכב דו-גלגלי אבל אותה נשימה אנחנו גם יכולים להבין מה הבעיות ומה הנזקים שנגרמים על ידי שימוש ברכב דו-גלגלי, שזה כן זיהום אוויר, הרבה אנשים שנהרגים, הרבה אנשים שנפצעים, אובדן ימי עבודה וכדומה.

לי דגן: אנחנו לא מכירים אף מדינה בעולם שמעודדת שימוש ברכב דו-גלגלי.

לי דגן: אנחנו כן מכירים בעולם מדינות שמעודדות צמצום בשימוש ברכב דו-גלגלי ושוב, אני לא חושבת שזה המדד שלי ואני לא חושבת שזה המקום לפתוח ולקבל החלטה לגבי המדיניות של המדינה לגבי שימוש ברכב דו-גלגלי.

לי דגן: אני חושבת שזה דבר שראוי לעשות אותו אבל גם אם יוחלט שהמדינה חושבת, וכמו שאמרתי, זה לא הוחלט ולא נאמר כך, אבל גם אם המדינה תחליט שהיא כן רוצה לעודד שימוש ברכב דו-גלגלי, ביטוח שמושת על שאר המבוטחים, זה לא האמצעי.

לי דגן: המדינה יודעת לעודד דברים שהיא רוצה - -

בנימין נתניהו: תני לי מדינה אחת, מה-17 מדינות מה-OECD ושר האוצר שלה, שלא מעודדת דו-גלגלי.

בנימין נתניהו: אחת מה-17 מדינות.

לי דגן: שוב, אני לא מכירה את המחקר שאתה קראת - -

כרמל שאמה-הכהן: הוא לא אמר מחקר, הוא אמר: תני לי מדינה אחת.

בנימין נתניהו: - -

כרמל שאמה-הכהן: אדוני, אתה לא ברשות דיבור.

לי דגן: אני אשמח לתת לכם את המידע הזה בפעם הבאה כשנגיע לדיון.

כרמל שאמה-הכהן: יש דבר אחד שראוי שירשם בפרוטוקול: המדינה, באופן ברור, מקיימת סבסוד צולב בענפי התחבורה, בין המכוניות הפרטיות, הרכבים הציבוריים למשאיות באגרת הרישוי.

כרמל שאמה-הכהן: יש סבסוד צולב מאוד ברור.

לי דגן: אבל זה מיסוי.

לי דגן: פה אנחנו לוקחים מוצר שקוראים לו ביטוח - -

כרמל שאמה-הכהן: למה?

כרמל שאמה-הכהן: אגרה זה לא מיסוי.

כרמל שאמה-הכהן: זה אותו דבר, כמו ביטוח.

כרמל שאמה-הכהן: זה אגרה על שירות.

לי דגן: לא, זה מיסוי.

לי דגן: זה סוג של מס.

לי דגן: זה היטל שהולך לקופת המדינה - -

כרמל שאמה-הכהן: לא, לא כל מה שלקופת המדינה זה מס.

כרמל שאמה-הכהן: זה לטובת שירות מסוים.

ניר ימין: זה לטובת שירות מסוים וזה גם לא תקציבי.

לי דגן: אני רוצה להתייחס למה שהערתם: אותם 75 שקלים, לא משלמים אותם רק בעלי הרכבים העשירים, בעלי הג'יפים וכדומה - -

יוליה שמאלוב-ברקוביץ: אה, עכשיו אתם דואגים לעניים.

יוליה שמאלוב-ברקוביץ: .. איזה יופי של מצגת.

יוליה שמאלוב-ברקוביץ: אני כל כך מאמינה למשרד האוצר.

לי דגן: זה בסדר, - -

פניה קירשנבאום: גם על כך יש לי הצעה, את יודעת שאני באתי עם הצעה לעשות עוד מדרגה אחת של תשלום מס למשכורות גבוהות, מעל 50,000 שקל עד 200,000 שקל, וגם את הכסף הזה אפשר לייעד לכל מטרה שאנחנו רוצים.

מירי רגב: גם אני הצעתי את זה.

מירי רגב: על הדלק לדוגמא, על המים.

מירי רגב: חסרים?

לי דגן: אני לא אתייחס לזה כי זה לא בתחום הסמכות והאחריות שלי ולכן - -

כרמל שאמה-הכהן: לא, אבל זה בתחום משרד האוצר שכר הבכירים והמסקנות האלה, שהוועדה שם הוציאה.

לי דגן: אני ברשות

לי דגן: כם לא אתייחס על זה כי אני לא יודעת לדבר על דברים שאני לא יודעת.

כרמל שאמה-הכהן: לא, דיברת על חלשים.

לי דגן: שוב, אני לא מדברת על חלשים אלא אני אומרת שתשימו לב שאותם 75 שקלים מושתים על כל ציבור האוכלוסייה ולא רק על אנשים עשירים אלא גם על הסטודנטים - -

יוליה שמאלוב-ברקוביץ: רק שאלה שאין לכם כסף, הערה אחרונה, ברשותך אדוני היושב ראש:

יוליה שמאלוב-ברקוביץ: אני רוצה להגיד לך שאלה שאין להם כסף רוצים לנסוע בדו-גלגלי כי לא תמיד יש להם את הכסף לרכוש רכב, ועוד יותר גרוע, עם המסים שאתם מטילים כל בוקר וכל צהרים, גם לא לקנות דלק.

לי דגן: המשמעות היא שמה שמנסים לעשות פה זה לעבור למצב הזה - -

כרמל שאמה-הכהן: זה ב-8%.

לי דגן: כן, זה ב-8%, ושוב, שמה שבעצם הוא רצה לעשות זה שרק 16% מהתשלום ישולמו על ידי האופנוענים ו-64% יסובסדו על ידי שאר הציבור.

לי דגן: המשמעות היא שכל מבוטח בכלי רכב פרטי ישלם בערך 1400 שקלים על הביטוח שלו ועוד 250 שקלים נוספים על מנת לממן את חברינו האופנועים, - -

כרמל שאמה-הכהן: כשביטוח האופנועים התייקר לאחרונה, ביטוח המכוניות ירד במקביל?

לי דגן: לא אבל חשוב להגיד שהוא היה עולה אילולא כך כי היו אינדיקציות שיש להעלות את ביטוח החובה לאופנועים.

לי דגן: עם הכל ביחד זה מתקזז.

לי דגן: זאת המשמעות של הדברים.

לי דגן: מה שמציעה הצעת החוק, שאני מבינה שה-8%, מבקשים עכשיו לרדת ל-6% - -

כרמל שאמה-הכהן: חלק מהחברים פה מבקשים 6%.

לי דגן: - - והמצגת שלנו הוכנה לפני יותר משלושת רבעי שעה, לפני שעה בערך כי סיימנו להכין אותה ושלחנו אותה, אז ההערכה שלנו ש-230 שקלים יגולגלו על כל אחד מהמבוטחים, גם על העשירים וגם על החלשים יותר.

לי דגן: אנחנו לא יודעים לאבחן ביניהם.

לי דגן: ושוב, ביטוח זה גם לא הכלי.

לי דגן: ברשותכם, אני רק רוצה לספר לכם מה תעריף הסיכון היום ביחס לתעריפי הפול, אז אתם רואים שגם היום התעריפים הם נמוכים בהרבה מתעריפי הסיכון.

לי דגן: יש קבוצות שהן כבר אולי יותר באזור, ויש קבוצות שעדין משלמים פחות מ-50% מהסיכון שלהן.

לי דגן: בכמה שורות תחתונות: ההשפעה הצפויה של הצעת החוק זה גידול של סבסוד של הפול על ידי שאר בעלי הרכב, עלייה בפרמיות הביטוח לשאר הציבור ל-230 שקלים במקום משהו כמו 75 שקלים היום.

לי דגן: לא עדכנתי אתכם, אבל מאז לפני שנה וחצי, שהיה העדכון האחרון, נכנסו חברות ביטוח לשוק והיום 25% מהביטוח נמכר על ידי חברות ביטוח אחרות.

לי דגן: אני גם אציין ש-30% מביטוחי האופנועים היום נמכרים לאנשים שרוכשים ביטוח בהשתתפות עצמית.

לי דגן: זאת אומרת, אנשים ממשים את הכלי הזה.

לי דגן: ברשותכם, אספר לכם עוד נתון אחד:

לי דגן: אם אנחנו מסתכלים על מה היה לפני שנה וחצי אז 45% מהציבור משלמים היום פחות ממה שהם שלמו לפני שנה וחצי.

לי דגן: 55% משלמים יותר כאשר מתוך אותם 55%, 60% מתוכם, בערך 37% מתוך ה-55% יכלו לרכוש ביטוח עם השתתפות עצמית ובכך להוזיל גם את הפרמיה שלהם.

לי דגן: זהו.

לי דגן: תודה רבה.

מירי רגב: עכשיו אפשר להתחיל את הדיון.

מירי רגב: ...

פניה קירשנבאום: תשאל אותם אם הם מסכימים להצעת פשרה.

כרמל שאמה-הכהן: היא נגד הצעת הפשרה.

כרמל שאמה-הכהן: מה דעתכם על הצעת הפשרה של חברת הכנסת קירשנבאום?

אליעזר אלג'ם: אני רוצה להגיב בבקשה: אני רוצה למחות בתוקף על התהליך שהמפקח על הביטוח ונציגיו, בעזרת יחצ"נים, זה קרה לפני חצי שנה, זה קרה אתמול, פרסם הודעה לעיתונות.

אליעזר אלג'ם: סליחה, אני מבקש לא להיתמם.

אליעזר אלג'ם: לפני שנה, בעיצומו של המאבק שלנו, נסים משעל שאל אותך בראיון טלפוני, האם מיד לאחר התייקרות התעריפים, פרמיית החובה של הנהגים תרד ב-100 שקלים ולא ידעת לתת לו תשובה.

אליעזר אלג'ם: אתם עורכים מסע הפחדה בקרב הציבור, בקרב חברי הכנסת.

אליעזר אלג'ם: אתמול התפרסמה בכל העיתונים הודעה שהתנאי לירידה בתעריפים מטעם משרד האוצר זה הגדלה של ההשתתפות העצמית.

אליעזר אלג'ם: נעשה פה ממש מסע מתוכנן של יחסי ציבור, ולפני כל החלטה שלנו - -

קריאות: זה לא נעשה.

קריאות: ..

קריאות: חבל...

כרמל שאמה-הכהן: תתקדם למהות, חבל.

אליעזר אלג'ם: אנחנו בעד לקבל את ההצעה שלכם.

אליעזר אלג'ם: אנחנו לא מוכנים שייצא שפן מהכובע בדמות השתתפות עצמית או הגדלת אחוז ההשתתפות העצמית.

כרמל שאמה-הכהן: אנחנו מדברים על החוק שמונח לפניך ולא כתוב פה "השתתפות עצמית".

אליעזר אלג'ם: יש פה אי שוויון.

אליעזר אלג'ם: ההשתתפות העצמית שהוצעה לנו היא אמנם וולונטארית אבל הירידה בתעריפים וכניסה של חברות ביטוח נוספות - -

כרמל שאמה-הכהן: אין פה בהצעת החוק שום אזכור להשתתפות עצמית.

כרמל שאמה-הכהן: למה להעיר הערות קיטבג?

כרמל שאמה-הכהן: מי עוד רוצה לדבר לגבי ה-6%?

עמית ברגמן: רגע, אפשר לפני ההצעה של ה-6%?

עמית ברגמן: חישובית, לי, איך זה עובד אם 4% זה 75 שקלים ו-8% זה 230?

לי דגן: אני אסביר: קודם כל, מדובר בהערכות ואני אנסה להסביר על מה הן נסמכות: היום, כמו שאמרתי, 25% מבעלי האופנועים מבוטחים לא בפול.

לי דגן: ההערכה שלנו היא שאם ה-8% האלה באמת יקרה, חברות הביטוח יצאו משוק הביטוח הפרטי ובעצם הכל יחזור לפול.

לי דגן: ואז המשמעות היא שיש עוד ביטוח שצריך לסבסד - -

עמית ברגמן: למה זה יעבור לפול?

לי דגן: כי חברות הביטוח, התעריפים, אני מזכירה שתעריפי הפול גבוהים מתעריפי חברות הביטוח הרגילות.

לי דגן: אם תעריפי הפול ירדו, חברות הביטוח יצאו חזרה מהשוק הזה שהן נכנסו אליו רק לפני שנה וחצי, בגלל - -

פניה קירשנבאום: אבל יש לכם כזה שוט של ביטוח חובה בענין הזה, שחבל על הזמן.

פניה קירשנבאום: ..

קריאה: לא הבנו... מה?

לי דגן: לא הבנתי את האמירה.

לי דגן: ביטוחי חובה שם לרכוש ולא למכור ולכן, מבטחים עד עכשיו לא מכרו - - בעצם הפתיחה של הפער והאפשרות לקבל את הביטוחים היותר טובים אל חברות הביטוח הוציאו חלק מהמבוטחים מהפול - -

יואל חסון: למה את לא מסכימה לפשרה?

לי דגן: אני חושבת שהפשרה לא נכונה והסברתי כאן וניסיתי להראות את המשמעות.

לי דגן: כבר היום שאר הנהגים ושאר כלי הרכב מסבסדים את האופנועים.

לי דגן: המשמעות של ההעלאה של הסבסוד הזה היא העלאה של הסבסוד על ידי שאר כלי הרכב.

לי דגן: כשאנחנו עשינו לפני שנה וחצי - -

יואל חסון: אולי זה לא בטל בשישים עבורם.

לי דגן: כשאנחנו עשינו לפני שנה וחצי סקר ושאלנו את נהגי הרכב האחרים: האם אתם מעוניינים לסבסד את ביטוח האופנועים?

לי דגן: התשובה היתה חד-משמעית "לא".

יוליה שמאלוב-ברקוביץ: לא יאומן.

יואל חסון: את יודעת שאם תשאלי את הציבור האם הוא מוכן לשלם מע"מ על המים, תראי שהוא לא מוכן.

יואל חסון: אז תבטלי את זה בגלל זה?

מירי רגב: ולהעלות ב-2.83 שקל את המיסוי על הדלק...

יוליה שמאלוב-ברקוביץ: זה פשוט זלזול באינטליגנציה של מי שיושב פה.

יואל חסון: זה שהציבור הישראלי משלם לאלה שמשלמים ביטוח לאומי, ובמובן הזה מסבסדים על אלה שלא משלמים ביטוח לאומי על מס הכנסה, את שואלת את האזרחים?

לי דגן: זה מיסוי...

יואל חסון: למה דווקא בענין הזה?

יוליה שמאלוב-ברקוביץ: תקשיבי, אני חושבת שזה ממש ממש לא רציני.

יוליה שמאלוב-ברקוביץ: למה לא עשיתם סקר לגבי האם אזרח מוכן לשלם מס כל כך גבוה, בעיקר מס עקיף כל כך גבוה?

לי דגן: ביטוח הוא לא מס, וזה בדיוק ההבדל.

לי דגן: אם המדינה מחליטה שהיא רוצה לסבסד איזו שהיא תלות זה בסדר גמור, והיא יכולה לקחת מס רחב ולעשות את זה.

לי דגן: ביטוח זה לא מס ומה שאנחנו עושים פה, בעצם ביטלנו מס אופנועים - -

יואל חסון: אבל את אומרת שגם ככה מסבסדים.

יואל חסון: כמה זה יוסיף בכסף למשפחה ה-6% האלה?

כרמל שאמה-הכהן: 70,80 שקלים בשנה.

יואל חסון: אני תורם את זה.

לי דגן: שוב, אתה אומר שאתה תורם ואני מניחה שיש סביב השולחן עוד אנשים שיגידו שהם תורמים אבל כשאנחנו עשינו סקר ושאלנו את הציבור האם הוא מעונין, התשובה היתה "לא".

מירי רגב: תעשו גם סקר על הדלק והמים...

יוליה שמאלוב-ברקוביץ: ממתי אתם עושים סקרים כאלה?

כרמל שאמה-הכהן: חברים, די עם הקשקשת הזאת.

כרמל שאמה-הכהן: נא להקריא את החוק.

יוליה שמאלוב-ברקוביץ: זה באמת קשקוש בלבוש.

יוליה שמאלוב-ברקוביץ: ..

אלי בלאו: סליחה, אני לא דיברתי ואני רשום לדבר שם.

כרמל שאמה-הכהן: בבקשה, תדבר.

כרמל שאמה-הכהן: אתם יכולים כולם לדבר אבל נצטרך לקבוע עוד יום בשבוע הבא.

אלי בלאו: קודם כל, אני מתייחס לנושא של אחיזת עיניים בנושא של הסבסוד.

אלי בלאו: בינתיים ציבור האופנוענים מסבסד את ציבור המכוניות ובענק.

אלי בלאו: קודם כל, אנחנו רק כ-4% מכלי הרכב.

אלי בלאו: כמו כן, מכיוון ש-75% לפי נתוני המשטרה, 75% מתאונות מעורבות מכונית-אופנוע, זה באשמת המכונית.

אלי בלאו: וכן, כאשר יש מפגש כזה, כמובן שהנזק אצל האופנוען הרבה יותר חמור, ואני במקרה מבין בזה אישית.

אלי בלאו: אז כשאתם מדברים על סבסוד, כשאתם הולכים לסבסד את האופנוענים, קודם כל תתקנו את הסבסוד שהאופנוענים מסבסדים את המכוניות, ובענק.

אלי בלאו: כשאנחנו מדברים על תאונות כאלה, של מפגש מכונית-אופנוע, ואתם, באוצר, יודעים שהחישוב שלכם של הסיכון הטהור זה לא הסיכון הנכון, זה סיכון סטטיסטי, זה לא מה שאנחנו צריכים לשלם.

אלי בלאו: אז לנושא הסבסוד – בואו ניקח בחשבון שיש סבסוד עמוק שאופנוענים מסבסדים מכוניות וצריך לתקן את זה, וגם 8% לא יתקן את זה.

אלי בלאו: זה לגבי ההתקדמות.

אלי בלאו: דבר שני, יושב פה רגולטור שתפקידו לפקח על חברות הביטוח, להגביל את הרווחיות שלהם בנושא של ביטוח חובה.

אלי בלאו: זה לא מוצר חופשי, זה ביטוח חובה כפוי, וגם לווסת בתוך הביטוח את הצרכים של האוכלוסיות השונות, ואנחנו עוסקים בחברות ביטוח שמותר להן והן גם צריכות בסקטורים מסוימים להפסיק.

אלי בלאו: אז לא לוקחים את הסקטור המפסיק ואומרים: אה, גם בזה אני רוצה להרוויח מכיוון שבסך הכל אתם מורווחים בענק, והרגולטור שלנו, קרי: המפקח על הביטוח, נרדם בשמירה.

כרמל שאמה-הכהן: תודה רבה.

כרמל שאמה-הכהן: נא להקריא את החוק.

לי דגן: רק להתייחס לנתון העובדתי ששכחת לציין בין כל הנתונים, שרק 30% הן מהתאונות הן תאונות מעורבות.

לי דגן: 70% מהתאונות של אופנועים הן תאונות עצמיות.

בנימין אלג'ם: זה מה שאת אומרת.

בנימין אלג'ם: זה לא אומר שהמשטרה - -

יוליה שמאלוב-ברקוביץ: דרך אגב, אני רוצה להגיד שזה לא תמיד בגללכם.

יוליה שמאלוב-ברקוביץ: זה בגלל הכבישים, בגלל החלקות וכל מיני בעיות.

כרמל שאמה-הכהן: נא להקריא את החוק בבקשה.

ניר ימין: מקריא: "הצעת חוק לתיקון פקודת רכב מנועי (מרכיב ההעמסה בתעריף הביטוח), התשע"א-2011.

ניר ימין: " אם אפשר רק שני משפטים, אדוני, על חלק מהדברים שנאמרו פה: אמרה גברת דגן מאגף הפיקוח, שאין מדיניות היום של הממשלה או של המדינה.

ניר ימין: הזכיר בצדק חבר הכנסת חסון שכבר היום יש סבסוד רק רוצים לשנות אותו קצת.

ניר ימין: היום יש סבסוד מסוים לפי תקנות פיקוח על עסקי הביטוח, הסדר ביטוח שיורי, שאני חושב שב-2009 זה עמד על קצת יותר מ-5% לפי דוחות של אגף שוק ההון.

ניר ימין: הם מבקשים לשנות את זה.

ניר ימין: יש גם את צו החציה, שלי הזכירה אותו לפני החוק של חבר הכנסת ארדן וסטס מיסז'ניקוב, היום השרים, שהעלו את זה ל-75%.

ניר ימין: לפני כן זה היה 50% בצו של שר האוצר.

ניר ימין: כלומר, גם המדינה, עוד לפני שהגיעה בהצעות חוק פרטיות, המחוקק מצא לנכון להסדיר את העניינים האלה.

ניר ימין: וכאן, כמובן, יש צעדים נוספים אבל זה לא אומר שלפני כן לא נעשה שום דבר.

לי דגן: אין החלטת ממשלה שאומרת - -

ניר ימין: אבל כששר האוצר מוציא צו, מתקין צו, הוא מבטא בזה את המדיניות שלו, לא?

ניר ימין: מקריא: "הוספת סעיף 7א 1.

ניר ימין: בפקודת ביטוח רכב מנועי [נוסח חדש], התש"ל-1970, אחרי סעיף 7 יבוא:

ניר ימין: "מרכיב ההעמסה בתעריף הביטוח 7א.

ניר ימין: (א) קבעה הרשות תעריפי ביטוח למשתמש באופנוע, לא יפחת מרכיב ההעמסה בתעריף הביטוח משמונה אחוזים מעלות הסיכון הטהור בשוק החופשי.

ניר ימין: " כאן עלתה הצעה שזה יעמוד על 6% ושאלה נוספת:

ניר ימין: האם זה יהיה רף מינימום שממנו אפשר יהיה לעלות או שזה יהיה אחוז קבוע?

כרמל שאמה-הכהן: כבר נגיע לזה.

ניר ימין: אני לא יודע אם יש נציג של הלשכה המשפטית של האוצר אבל אשמח לקבל הערות לענין ההגדרות.

ניר ימין: אני השתמשתי בהגדרות שמופיעות גם בתקנות מאגר המידע וגם בתקנות הסדר ביטוח שיורי.

ניר ימין: אני לא בטוח שהן מדויקות, אני אשמח לקבל הערות לגבי הסעיפים האלה.

ניר ימין: מקריא: "(ב) בסעיף זה – "מרכיב ההעמסה" – השיעור מתוך תעריף הביטוח שבו על מבוטח לשאת כתוצאה מעלויות ההשתתפות של מבטח במסגרת הפול;" אני מניח שהפול, הכוונה כפי שהוא מוגדר בחוק ביטוח רכב מנועי, והשאלה כאן, למשל, האם כל המבוטחים או רק המבוטחים בשוק החופשי כי כמו שזה מוגדר עכשיו, זה כלל המבוטחים כי זה אומר השיור מתוך תעריף הביטוח שבו על מבוטח לשאת כתוצאה מעלויות שהמבטח נושא בעלויות בפול.

ניר ימין: השאלה אם מדובר רק על מבוטחים שהם לא במסגרת הפול, ככה אני מבין את זה.

ניר ימין: אם אתם מציעים לתקן...

לי דגן: ההערה שהוא העלה היא נכונה.

כרמל שאמה-הכהן: ש...?

ניר ימין: שידובר רק על מבוטחים שלא נמצאים במסגרת הפול, שיממנו את רכבם.

ניר ימין: זאת הכוונה.

אלי בלאו: מה פתאום?

אלי בלאו: אתה רוצה לעקר את זה לגמרי?

אלי בלאו: אמרת שרמת הסבסוד הכי גבוהה זה במבוטחי הפול.

אלי בלאו: אתה רוצה שעליהם זה לא יחול?

לי דגן: לא, הוא אומר שהפול לא יסבסד את עצמו.

לי דגן: שתעריפים של הפול לא יכללו עוד סבסוד לטובת הפול.

ניר ימין: היום ההגדרה אומרת שמכיב ההעמסה הוא מה שנושא בו כל מבוטח, בין אם אתה מבוטח בפול ובין אם אתה מבוטח בשוק החופשי.

ניר ימין: לכן, אני אומר שנראה לי שההגדרה הנכונה צריכה להיות רק שמרכיב ההעמסה יתייחס רק למי שמבוטח שלא במסגרת הפול, כלומר שרק עליהם יחול מרכיב ההעמסה.

ניר ימין: ככה אני מבין את ההצעה - -

קריאות: מה פתאום?

ניר ימין: זה יחול גם על מי שמבוטח במסגרת הפול?

לי דגן: אני אציין שאני עדין מתנגדת לענין אבל אני אזכיר את הכשל הלוגי שקיים פה: - -

דפנה עין דור: מי יסבסד, לא מי יסובסד.

דפנה עין דור: אתה לא רוצה - -

לי דגן: השאלה האם הביטוח של עמית יכלול עוד איקס אחוזים לטובת המימון של עמית.

לי דגן: זאת השאלה.

לי דגן: עמית ברגמן, כאופנוען.

אלי בלאו: אז זה מטיל על היתר סכומים יותר גבוהים.

אלי בלאו: למעשה הבעלות על הפול היא קרטל הביטוח.

לי דגן: האקסל לא יודע לפתור את זה.

שמואל מלכיס: איך אתה אומר מלים שאתה אפילו לא מבין אותן?

שמואל מלכיס: מה זה "קרטל ביטוח"?

שמואל מלכיס: על מה אתה מדבר בכלל?

שמואל מלכיס: הפול הוא גוף סטטוטורי שהוקם על פי חוק.

שמואל מלכיס: איך הוא יכול להיות קרטל.

שמואל מלכיס: אתה מדבר דברים חסרי ערך.

שמואל מלכיס: אתה לא מבין מה אתה אומר.

כרמל שאמה-הכהן: רגע, אני לא מבין.

כרמל שאמה-הכהן: ההגדרה כרגע אומרת ששיעור ההעמסה מתוך תעריף הביטוח שבו על מבוטח.

כרמל שאמה-הכהן: ..

כרמל שאמה-הכהן: זה כביכול יצא מתוך האופנוענים וזה לא הגיוני.

כרמל שאמה-הכהן: שיעור ההעמסה צריך לבוא מכלי הרכב שלא אופנוענים, שלא דו-גלגלי.

כרמל שאמה-הכהן: זה מה שהוא רוצה לעשות.

אלי בלאו: זה ברור אבל השאלה היא אם זה גם האנשים שבפול וגם מחוץ לפול, מקרב המכוניות הוא מדבר.

דפנה עין דור: זה צריך להיות כלל הביטוחים.

דפנה עין דור: מי יסבסד - -

ניר ימין: לא, בלי קשר.

ניר ימין: הצעת החוק הזאת לא נוגעת רק למי שבפול או מי שאינו בפול.

ניר ימין: היא לא עושה אבחנה בין מכוניות או לא מכוניות.

לי דגן: מי שבפול יסבסד את עצמו?

לי דגן: זאת השאלה.

אלי בלאו: להוציא את הפול החוצה עכשיו - -

קריאות: כמסבסדים.

אלי בלאו: ומה השיקול מאחורי זה?

יוליה שמאלוב-ברקוביץ: אז הדו-גלגלי בפנים, מסבסדים את עצמם?

כרמל שאמה-הכהן: איפה שיש הסכמה בין שני הצדדים האלה ...

פניה קירשנבאום: לי, אבל מה קורה היום?

פניה קירשנבאום: הרי היום יש איזה שהוא פול.

לי דגן: היום זה לא משנה כי זה לא באמת משנה אם אתה סופר את זה ככה או אחרת.

כרמל שאמה-הכהן: אז למה לשנות בכלל את ההגדרה של מרכיב ההעמסה?

כרמל שאמה-הכהן: קיימת הגדרה בחוק.

לי דגן: מרכיב ההעמסה לא מוגדר היום בחוק.

ניר ימין: לא, אין היום הגדרה.

פניה קירשנבאום: אז איך מחשיבים את הפול?

פניה קירשנבאום: איך מחשיבים מי מסבסד ומי מסובסד?

פניה קירשנבאום: זה בדיוק יכול להיות כלי משחק בכל הנושא של המצגות, תלוי איך את מציגה את זה.

פניה קירשנבאום: האם את מציגה שמי שבפול הוא גם מסבסד או שהוא לא מסבסד?

לי דגן: במה שהוא מציע זה לקבוע משהוא חד חד ערכי.

לי דגן: הוא אומר שמה שמוצע היום בנוסח זה מוזר כי יוצא שמי שהוא מבוטח בפול, מתווסף אליו איקס אחוזים לטובת המימון של הפול.

פניה קירשנבאום: אני לא יודעת אם ה-70 שקל האלה זה מה שישבור אותם.

פניה קירשנבאום: זה בסדר שיסבסדו.

פניה קירשנבאום: סך הכל כלי הרכב המבוטחים.

ניר ימין: בין אם אתה בפול או בין אם לא?

בנימין נתניהו: לא.

בנימין נתניהו: בפול נמצאים מסורבי ביטוח, 98% האופנוענים.

בנימין נתניהו: אין שום היגיון שהאופנוענים ייכנסו לתוך ההעמסה הזאת.

בנימין נתניהו: הרכבים הם שוליים שם.

בנימין נתניהו: זה בסדר מה שהוא אומר, שזה לא יהיה מהפול.

כרמל שאמה-הכהן: אנחנו אומרים לפרוטוקול באופן ברור: מדובר במרכיב ההעמסה שנגזר מדמי הביטוח שמשלמים כל מי שאינו דו-גלגלי.

בנימין נתניהו: זה לא משנה, כל מי שאינו בפול.

בנימין נתניהו: הרכבים ממש שוליים.

כרמל שאמה-הכהן: בסדר גמור.

גיורא נדל: יש איזה משהו לא ברור פה, אני חייב להגיד.

גיורא נדל: "קבעה הרשות תעריף ביטוח למשתמש באופנוע, לא יפחת מרכיב ההעמסה בתעריף הביטוח..." של מי?

גיורא נדל: של רכב אחר, לא של האופנוע.

גיורא נדל: מרכיב ההעמסה צריך להיות אצל הרכב האחר כדי שהוא יועמס.

גיורא נדל: הרי לא יתכן להעמיס על האופנוע.

גיורא נדל: כלומר, על הרכבים האחרים.

גיורא נדל: מרכיב ההעמסה הוא על האחרים ולא על האופנוע.

גיורא נדל: לחילופין, אפשר לראות את זה בתוך תעריף האופנוע, מה מחשיבים בתור סיכון האופנוע שעליו הוא ישלם.

גיורא נדל: על מה הוא ישלם?

גיורא נדל: על הסיכון שלו פחות אותו מרכיב שהוא קיבל מכלי הרכב האחרים.

גיורא נדל: לכן, הניסוח כאן הוא מסורבל, הוא חייב להיות מתוקן.

ניר ימין: אבל למרכיב ההעמסה יש הגדרה ולכן אנחנו דנים כרגע בהגדרה.

ניר ימין: אנחנו אומרים שההגדרה של מרכיב ההעמסה תהיה רק על כלי הרכב של מבוטחים שלא במסגרת הפול.

כרמל שאמה-הכהן: הבנו.

כרמל שאמה-הכהן: הלאה.

ניר ימין: אני חוזר שוב כי היתה הערה של גברת דגן מאגף הפיקוח, שוק ההון, שהם מתנגדים לחוק.

ניר ימין: זה לא פוטר אותם מלשתף פעולה בענין ההגדרות והניסוחים של החוק הזה.

ניר ימין: אם יש הערות לנוסח, אני מצפה שהם יעירו את ההערות שלהם כאן

ניר ימין: כדי שהחוק הזה ישיג את המטרה שלו, גם אם הממשלה מתנגדת לו.

ניר ימין: מקריא: "עלות הסיכון הטהור" – חלק מתעריף ביטוח שאינו כולל רווח והוצאות, למעט הוצאות ליישוב תביעות כפי שהוגדרו בתכנית הסטטיסטית, המתבסס על ניסיון התביעות בעבר של הענף כולו לרבות ניסיון התביעות בביטוח השיורי, בתוספת אמדן של תשלומים עתידיים בשל אותן תביעות ובהתחשב במגמות המשפיעות על שכיחות התביעות ועל עלותן;" ההגדרה הזאת נלקחה מתקנות מאגרי המידע.

ניר ימין: גם ההגדרה "תכנית סטטיסטית".

ניר ימין: אני אולי אקרא לא לפי הסדר - -

לאה ורון: לשם מה צריך את ההגדרה של "תכנית סטטיסטית"?

ניר ימין: כי היא נכנסת בתוך ההגדרה של "עלות סיכון טהור".

כרמל שאמה-הכהן: תסיים להקריא ואז נדבר.

ניר ימין: מקריא: "עלות הסיכון הטהור בשוק החופשי" – עלות הסיכון הטהור בהתאם לדוחות מאגרי המידע שהוקמו לפי סעיף 11א, לקבוצת סיכון דומה המבוטחת באופן ישיר אצל מבטח; "תכנית סטטיסטית" – תכנית שאישרה הרשות, המגדירה את האופן שבו על מבטח לקדד ולהעביר את המידע על הפרמיות והתביעות לכל אחד ממאגרי המידע, הכוללת, בין השאר, את פרטי המידע, אופן הגשתם, דרישות האיכות לגביהם ולוחות הזמנים לדיווח של כל מבטח".

ניר ימין: גם כאן אני מתייחס להגדרות שנמצאות כיום בתקנות.

ניר ימין: ניסיתי להעתיק את מה שנראה היה לי רלוונטי לחוק.

ניר ימין: אני אשמח לקבל הערות, בין אם מחברות הביטוח או מאגף שוק ההון לגבי ההגדרות, מי מגורמי המקצוע שמבין בזה קצת יותר ממני.

אלי בלאו: הכניסה לתוקף של זה, זמן להתארגנות.

אלי בלאו: אחר כך נשמע מהחברות שכדי לשנות את הסולם צריך עוד שנתיים.

אלי בלאו: ..

ניר ימין: כרגע זה לקריאה ראשונה.

ניר ימין: אפשר בקריאה השנייה והשלישית ואפשר גם לכתוב את זה עכשיו.

אלי בלאו: בהצעה עצמה צריך להיות מוגדר לוח זמנים.

ניר ימין: אם הוועדה חושבת לכתוב כבר עכשיו תאריך תחילה מאוחר - -

אלי בלאו: לא, זמן מרגע שהחוק אושר ולא מהיום.

יואל חסון: ברור.

יואל חסון: זה עושים בין שנייה לשלישית.

כרמל שאמה-הכהן: אנחנו יכולים להצביע?

כרמל שאמה-הכהן: יש הערות?

ניר ימין: זה שאין הערות נשמע לי קצת לא הגיוני.

לאה ורון: רגע, מה החלטתם לגבי השיעור...

כרמל שאמה-הכהן: רגע לפני ההצבעה נחליט.

כרמל שאמה-הכהן: יש הערות לגבי ההגדרות שהקראנו?

כרמל שאמה-הכהן: אין הערות.

לי דגן: אני חושבת שאנחנו צריכים לבדוק את ההערות האלה כי למשל הקטע של "למעט הוצאות ליישוב תביעות" צריך לבדוק את זה.

ניר ימין: אבל זאת הערה מהותית.

ניר ימין: אם רוצים למחוק חלק מההגדרות פה, אי אפשר לעשות את זה בשלב נוסח ולפרסם את זה לקריאה ראשונה.

אנסטסיה מיכאלי: אז אולי נעביר את ההערות לדיון הבא.

כרמל שאמה-הכהן: כן, לדיון הבא, לקראת קריאה שנייה ושלישית.

פניה קירשנבאום: אפשר לעשות את התיקונים האלה לקראת שנייה ושלישית ולא לעכב את זה?

כרמל שאמה-הכהן: אנחנו לא בורחים, החוק לא נגמר היום.

פניה קירשנבאום: אפשר לעשות את התיקונים האלה לקראת שנייה ושלישית?

כרמל שאמה-הכהן: ברור שאפשר לעשות.

פניה קירשנבאום: נצביע, נעביר בקריאה ראשונה ולקראת שנייה ושלישית תביאו את ההערות שלכם, נעשה דיון ונגיע להבנות אם יהיה צורך.

כרמל שאמה-הכהן: איזה עלות תקציבית יש פה?

אנסטסיה מיכאלי: יש עלות של 7 מיליון שקלים.

לי דגן: אני מתנצלת, אני שכחתי.

לי דגן: ..

לי דגן: אנחנו חייבים להגיד וביקשו ממני להגיד.

לי דגן: נתבקשתי על ידי אגף התקציבים, שהוא חלק ממשרד האוצר, להגיד את הבעייתיות התקציבית שבנושא הזה.

לי דגן: הם ערכו תחשיב והגיעו למסקנה שהעלות התקציבית של החוק הזה על המדינה היא כ-7 מיליון שקלים.

יואל חסון: איפה?

יואל חסון: למה?

יואל חסון: תצטרכי להסביר את זה.

יואל חסון: אני רוצה לראות את התחשיב המדויק.

יואל חסון: מעניין שזה יצא 7 מיליון.

יואל חסון: טוב שזה לא יצא לך 5 מיליון ו-100,000...

יוליה שמאלוב-ברקוביץ: זה הסקרים, הסקרים.

יוליה שמאלוב-ברקוביץ: ..

כרמל שאמה-הכהן: חבר הכנסת חסון.

כרמל שאמה-הכהן: שר האוצר מבקש שנחריג את רכבי המדינה?

כרמל שאמה-הכהן: הוא רוצה להעמיס רק על הרכבים הפרטיים?

כרמל שאמה-הכהן: אין בעיה.

כרמל שאמה-הכהן: זה מה שחסר לשר האוצר.

כרמל שאמה-הכהן: העלות התקציבית זה מזה שאת מייקרת את עלות הביטוח על הרכבים של המדינה.

אנסטסיה מיכאלי: לא, לא.

אנסטסיה מיכאלי: זה אומדנים של עלויות שיושתו על ביטוח לאומי ומערכת הבריאות.

יואל חסון: מה אתה אומר?

כרמל שאמה-הכהן: לזה אין סוף.

כרמל שאמה-הכהן: זאת התחכמות...

אליעזר אלג'ם: מה עם כל אלה שנוסעים ללא ביטוח חובה ומגיעים לבתי חולים?

יוליה שמאלוב-ברקוביץ: תגידו, אנחנו באמת נראים מטומטמים?

יואל חסון: אל תעזור לנו.

יואל חסון: תגידו, מה אתם חושבים, שיושבים פה אנשים טיפשים?

כרמל שאמה-הכהן: זה זלזול באינטליגנציה.

כרמל שאמה-הכהן: אם אתה לא מושך את ההצהרה הזאת שאתם עושים את זה 8%, אנחנו נארגן 55 במליאה.

כרמל שאמה-הכהן: סמוך עלי.

כרמל שאמה-הכהן: אתם רוצים לשחק כך?

כרמל שאמה-הכהן: יש גבול להתחכמויות.

כרמל שאמה-הכהן: אנחנו לא מטומטמים.

כרמל שאמה-הכהן: 5 דקות הפסקה, תתייעץ עם מי שאתה צריך.

כרמל שאמה-הכהן: אם לא, זה 8%, ואני מראה לך שבאים יותר מ-60 להצביע על זה.

כרמל שאמה-הכהן: בבקשה, יש לכם 5 דקות להודיע לנו.

כרמל שאמה-הכהן: יש גבול.

כרמל שאמה-הכהן: ממש חוצפנים.

כרמל שאמה-הכהן: (הישיבה הופסקה בשעה 15:25) (הישיבה חודשה בשעה 15:35)

כרמל שאמה-הכהן: חברים, אנחנו מחדשים את הדיון.

כרמל שאמה-הכהן: האוצר הצהיר על עלות תקציבית.

כרמל שאמה-הכהן: לפי תקנון הכנסת, הם צריכים להגיש לנו את זה בכתב, בצורה מנומקת עם נתונים ואומדנים.

כרמל שאמה-הכהן: יש לכם את זה כרגע בכתב?

כרמל שאמה-הכהן: אין לכם את זה.

כרמל שאמה-הכהן: מבחינתי, לפי תקנון הכנסת, אין עלות תקציבית כרגע להצעת החוק הזאת מאחר - -

ניר ימין: אי אפשר להגיד, אדוני, שאין עלות תקציבית.

כרמל שאמה-הכהן: על פי תקנון הכנסת, לא אמרתי שאין.

ניר ימין: אפשר לפרש את התקנון באופן מאוד מילולי.

ניר ימין: מה שקורה בפועל זה שהרבה פעמים יושבי הראש נותנים לנציגי האוצר סדר גודל של כמה ימים, בדרך כלל שבוע, להעביר את האומדן שלהם כי קורה לא אחת שהאוצר מגיע עם הערכה - -

יוליה שמאלוב-ברקוביץ: למה הם לא עשו את זה קודם?

אנסטסיה מיכאלי: הדיון היה בהפתעה.

ניר ימין: אבל 90% מהדיונים הם לא בהפתעה ועדין יושבי הראש נותנים לאוצר --

לי דגן: יום חמישי בצהרים זה לא הפתעה?

לי דגן: אסור לי לעבוד בשישי שבת.

אנסטסיה מיכאלי: סוף שבוע, אנחנו שומרי שבת.

אנסטסיה מיכאלי: ..

יוליה שמאלוב-ברקוביץ: מה קרה?

יוליה שמאלוב-ברקוביץ: אתם אמורים לעבוד 24 שעות ביום.

יוליה שמאלוב-ברקוביץ: למה, אנחנו לא עובדים 24 שעות ביום?

ניר ימין: חברי הכנסת חסון ושמאלוב-ברקוביץ, רוב הדיונים לא נעשים בהפתעה ועדין יושבי הראש הרבה פעמים נותנים לנציגי האוצר כמה ימים, בדרך כלל שבוע, להעביר את העלות התקציבית, את האומדן, בצורה מסודרת ובכתב, כפי שמתחייב - -

כרמל שאמה-הכהן: רגע, אני חייב לתת את הארכה הזאת?

לי דגן: יש פה נוהג.

כרמל שאמה-הכהן: הנוהג לא מחייב.

כרמל שאמה-הכהן: אני קורא את סעיף ב: "הערכת השר לגבי העלות התקציבית של הצעת החוק - - שעלותו עלות תקציבית של 5 מיליון שקלים או יותר בשנת תקציב כל שהיא, תוגש בכתב ותהיה מנומקת.

כרמל שאמה-הכהן: .." כלומר, כל הצהרה בעל-פה היא חסרת משמעות - -

אנסטסיה מיכאלי: היא לא בעל פה.

אנסטסיה מיכאלי: היא מוכנה והיא יכולה להיות.

אנסטסיה מיכאלי: ..

אנסטסיה מיכאלי: אפשר להדפיס את זה עכשיו, אין בעיה.

אנסטסיה מיכאלי: אני אשלח לוועדה.

אנסטסיה מיכאלי: אנחנו מעבירים את זה עכשיו למייל של הוועדה.

יוליה שמאלוב-ברקוביץ: איך תביאו את זה פתאום כל כך מהר?

כרמל שאמה-הכהן: תציגו מסמך שאומר שיש עלות תקציבית מאגף התקציבים.

אנסטסיה מיכאלי: אנחנו מעבירים את זה עכשיו למייל של הוועדה.

כרמל שאמה-הכהן: כמה זמן ייקח לכם?

אנסטסיה מיכאלי: דקות.

לאה ורון: בכל מקרה, הוועדה יכולה לבקש בנוסף הצעה ממרכז המחקר והמידע של הכנסת או לבדוק את ההצעה של האוצר או הצעה אחרת.

יואל חסון: יש לי הצעה לסדר: אני חושב שאם יש הערכת תקציב, בואו נעביר את ה-8% - -

כרמל שאמה-הכהן: כן, זה מה שנעשה.

מירי רגב: אבל אתה רוצה להצביע על זה היום?

כרמל שאמה-הכהן: כן, העוזר של שר האוצר אמר שהוא מדבר עם אגף תקציבים, שהם ימשכו את התעלול הזה ואז נוכל להתקדם על ההסכמות.

כרמל שאמה-הכהן: אני מעדיף להתקדם על בסיס ההסכמות.

כרמל שאמה-הכהן: לא יהיו הסכמות, נתקדם על משהו אחר.

כרמל שאמה-הכהן: יש הצעה נוספת של האוצר, שאתם אומרים שב-5% אין עלות תקציבית, נכון?

לי דגן: לא, היא נמוכה מ-5 מיליון שקלים.

כרמל שאמה-הכהן: בסדר, אין עלות תקציבית על פי תקנון הכנסת.

כרמל שאמה-הכהן: את רוצה להציג את זה לחברי הוועדה?

לי דגן: 5% יורידו את העלות התקציבית לפחות מ-5 מיליון שקלים וזהו.

לי דגן: ..

אלי בלאו: איפה ההיגיון המתמטי?

אלי בלאו: משהו פה לא מריח...

יוליה שמאלוב-ברקוביץ: ברור, הם לא רוצים להעביר את ההצעה הזאת.

יוליה שמאלוב-ברקוביץ: אם זה יהיה 5% פחות אנשים יפגעו בתאונות דרכים ופחות כסף יועבר לביטוח הלאומי ולמשרד הבריאות?

יוליה שמאלוב-ברקוביץ: מה?

יוליה שמאלוב-ברקוביץ: למה?

יוליה שמאלוב-ברקוביץ: תסבירו לי את ההיגיון.

יוליה שמאלוב-ברקוביץ: למה אם זה 5% פחות יפגעו, פחות ביטוח לאומי, פחות בריאות?

לי דגן: אני צריכה לראות את כל חוות הדעת.

לי דגן: אני לא יודעת להגיד לך את זה, אין לי את זה פה.

יוליה שמאלוב-ברקוביץ: אדוני היושב ראש, אנחנו בכל זאת כנסת והם באים לא מוכנים.

יוליה שמאלוב-ברקוביץ: למה כל הזמן אנחנו צריכים לתת להם עוד זמן ועוד ארכה ועוד שבוע ועוד שבועיים?

יוליה שמאלוב-ברקוביץ: שיתאימו את עצמם אלינו.

כרמל שאמה-הכהן: עוזר שר האוצר ביקש כמה דקות.

כרמל שאמה-הכהן: עוברים להצבעה.

לאה רון: חבר הכנסת יואל חסון מצביע במקום חבר הכנסת אלי אפללו.

לאה רון: חברת הכנסת יוליה שמאלוב-ברקוביץ מצביעה במקום חבר הכנסת ישראל חסון.

כרמל שאמה-הכהן: אנחנו סיימנו את הדיון.

כרמל שאמה-הכהן: ההצבעה תיערך....

לי דגן: אבל מה הולך להיות?

כרמל שאמה-הכהן: אנחנו הולכים לעשות 8% - -

קריאות: אבל גם על 6 אין הסכמה.

לאה ורון: גם על אחוז נמוך יותר הם לא מסכימים.

כרמל שאמה-הכהן: ששר האוצר יגיש ערר להחזיר את החוק לוועדת שרים לחקיקה.

כרמל שאמה-הכהן: אני עושה הפסקה של 10 דקות.

כרמל שאמה-הכהן: פאינה, יוזמת החוק, רוצה להצביע.

כרמל שאמה-הכהן: הישיבה הופסקה ל-5 דקות.

כרמל שאמה-הכהן: (הישיבה הופסקה בשעה 15:40) (הישיבה חודשה בשעה 15:50)

כרמל שאמה-הכהן: אני מחדש את הדיון.

כרמל שאמה-הכהן: אנחנו מצביעים קודם כל על 7א(א).

כרמל שאמה-הכהן: יש הצעה של 8%, לא שינינו אותה.

יואל חסון: יש לי הצעה נוספת: אני מציע ללכת על הפשרה, על 6%.

כרמל שאמה-הכהן: לא יפחת מ-6%.

כרמל שאמה-הכהן: מי בעד ההצעה של יואל חסון?

כרמל שאמה-הכהן: בעד – 1 נגד – 1 נמנע - 1 שתי גרסאות למליאה בבקשה.

ניר ימין: אנחנו מדברים על "לא יפחת מ..." או "יעמוד על"?

יואל חסון: לא יפחת.

לי דגן: ההסכמה, להבנתי, שזה יעמוד עד 6%.

כרמל שאמה-הכהן: ההסכמות שיש לכם עם פאינה, תדברו עם פאינה.

לי דגן: אתה אומר שיש הסכמות של.

לי דגן: ..

לי דגן: בסוף אתם מביאים משהו אחר.

יוליה שמאלוב-ברקוביץ: אתם לא רוצים הסכמות.

לי דגן: ההסכמות הן 6%.

כרמל שאמה-הכהן: בסדר, אז נעשה עוד גרסה.

אנסטסיה מיכאלי: ענין העלות התקציבית נרשם?

כרמל שאמה-הכהן: כן, נרשם שלא הוצג בכתב ורק אמרתם את זה לפרוטוקול.

אנסטסיה מיכאלי: שיירשם בפרוטוקול שקיבלנו התראה של 3 ימים לפני הישיבה.

אנסטסיה מיכאלי: ..

ניר ימין: זה יופיע בדברי ההסבר בתנאי שתעבירו את בזמן הקרוב.

יואל חסון: אתם רוצים למחוק את "הלא יפחת"?

לי דגן: שוב, אני מבינה שההסכמה של פאינה זה "יעמוד על 6%".

כרמל שאמה-הכהן: ברגע שיש עלות תקציבית, אין הסכמות.

כרמל שאמה-הכהן: את "הלא יפחת" את רוצה למחוק?

לי דגן: אני אומרת שההסכמה שפאינה הגיעה אליה זה "יעמוד על 6%" ולא "לא יפחת" ולא "8%".

כרמל שאמה-הכהן: האוצר מציע למחוק את המלים "לא יפחת" אלא יהיה "יעמוד על".

כרמל שאמה-הכהן: מי בעד?

כרמל שאמה-הכהן: בעד - 1 נגד – 1 נמנע – 1 אני נמנע.

כרמל שאמה-הכהן: יש שתי חלופות.

ניר ימין: שתי הגרסאות הן ל-6% וה-8%.

כרמל שאמה-הכהן: לא.

ניר ימין: אז אי אפשר.

ניר ימין: אם היתה הצבעה ל"לא יפחת", צריך רביזיה להצבעה הזאת כי הצבעתם על סעיף קטן (א).

כרמל שאמה-הכהן: הצבענו על ההצעה, לא אישרנו עוד את סעיף קטן (א) סופית.

כרמל שאמה-הכהן: הצבענו רק על ההצעה של 6% ו-8%.

כרמל שאמה-הכהן: יש שתי וורסיות.

כרמל שאמה-הכהן: הצבענו על "לא יפחת", יש שתי וורסיות על "לא יפחת".

כרמל שאמה-הכהן: עכשיו אנחנו נצביע על כל 7א, עם שתי הוורסיות שלו.

כרמל שאמה-הכהן: יש לך פה 4 וורסיות.

ניר ימין: בסעיף קטן (א) - -

קריאות: עשינו כבר.

קריאות: ..

ניר ימין: רגע, הוסבר לי שזה לא "קבעה הרשות תעריפי ביטוח למשתמש באופנוע" אלא "תעריפי ביטוח בפול".

כרמל שאמה-הכהן: יש על זה הסכמה?

לאה ורון: חברת הכנסת פאינה קירשנבאום תצביע במקום רוברט אילטוב.

כרמל שאמה-הכהן: מקובל בסעיף 7א(א) להחליף את המילה "למשתמש" ל"פול"?

אנסטסיה מיכאלי: גם פה יש משהו שצריך לבדוק בגלל שיכול להיות שאפשר באמצעות מאגרי המידע, שהיום נודע לי שהם קיימים ופועלים, לאפשר את אותו סבסוד, את העמסה, גם לחברות שמבטחות אופנועים.

אנסטסיה מיכאלי: אז זה לא יהיה רק בפול.

קריאה: - הרשות קובעת תעריפים רק לפול.

אנסטסיה מיכאלי: נכון, אבל זה אומר ש - -

לי דגן: החברות האחרות, על פי חוק, מסבסדות את הגירעון של הפול.

לי דגן: הן לא מסבסדות את הגירעון של חברות פרטיות שנוצר להן כתוצאה מביטוח האופנועים.

כרמל שאמה-הכהן: אם אין הסכמה, נשאיר את זה לקריאה שנייה ושלישית.

לי דגן: זה לא יכול להתבצע.

כרמל שאמה-הכהן: טוב, לפול.

כרמל שאמה-הכהן: סעיף 7א(א), אנחנו מצביעים עם השינוי של "לפול".

כרמל שאמה-הכהן: מי בעד 7א(א) עם השינוי "לפול"?

כרמל שאמה-הכהן: בעד – 4 נתקבל פה אחד.

כרמל שאמה-הכהן: יש לנו 4 וורסיות למליאה ל-7א(א).

ניר ימין: אני מזכיר שהשינוי לעומת מה שיש בסעיף קטן (א) בסעיף 7א רבא זה שיהיו שתי גרסאות, האחת לענין ה-6% והאחת לענין ה-8%, ולביטוי "לא יפחת" תהיה גרסה אחת שתגיד שהוא לא יפחת והשנייה של "יעמוד על".

ניר ימין: בסעיף קטן (ב) נמסר לי שחוץ מאשר להגיד "מבוטח שאינו בפול", גם לא נכון בהגדרה של מרכיב ההעמסה להגיד "השיעור מתוך תעריף הביטוח" אלא צריך לומר "שיעור מתוך התעריף של עלות הסיכון הטהור בשוק החופשי", שיש לנו הגדרה של זה.

כרמל שאמה-הכהן: מקובל.

כרמל שאמה-הכהן: מי בעד סעיף 7א(ב), עם השינויים?

כרמל שאמה-הכהן: בעד - 4 אושר פה אחד.

כרמל שאמה-הכהן: החוק הוכן לקריאה ראשונה.

כרמל שאמה-הכהן: שיהיה בשעה טובה.

יוליה שמאלוב-ברקוביץ: אדוני היושב ראש, אני חושבת שכדאי שזה יישמע בוועדת הכלכלה, שהדברים שהאוצר דיבר, ואני מדברת בעיקר לכל מי שמתעסק בנושא הרכב הדו-גלגלי, שהדברים שדיברו פה על בעיות בטיחות, אני חושבת שאתה צריך לקחת את זה מאוד בחשבון, שלא יהיה מצב שהכנסת מעודדת את מה שהם אומרים.

יוליה שמאלוב-ברקוביץ: אנחנו בעד להקטין את התאונות וצריך לעשות חינוך בנושא, וזה צריך - -

כרמל שאמה-הכהן: תודה יוליה.

כרמל שאמה-הכהן: הערה נוספת לפרוטוקול, הודעה לאוצר: אנחנו מבקשים את האומדנים של העלות התקציבית.

כרמל שאמה-הכהן: נא להעביר לוועדה בתוך שבוע ימים.

כרמל שאמה-הכהן: תודה לכולם.

כרמל שאמה-הכהן: הישיבה נעולה.